มาอีกครั้งแล้วครับกับร้าน Black Beer'd ร้าน คราฟท์เบียร์ดี ๆ ย่านทองหล่อ จะเข้ามาทางทองหล่อซอย 9 หรือสุขุมวิท 53 ก็ได้ครับ

วันนี้ผมมาเข้ม ๆ เช่นเคยกับ istout เบียร์สเตาท์กลิ่นหอม เข้ม นุ่มลึก คอเบียร์น่าจะชอบ 

เพื่อนของผมไม่ถนัดเบียร์แรง ๆ ก็มี Cider รสเบา ๆ ที่เพิ่งมาใหม่ของ Zeffer ให้ลองครับ เป็น Cider ที่ไม่แต่งสี แต่งกลิ่น ได้รสชาติแท้ ๆ จัดไป 4 แบบเลย ทั้ง Red apple, Juice Pear, Zesty critus แล้วก็ Tea leaf รสชาติอมหวาน อมเปรี้ยว ดื่มสบาย สาว ๆ น่าจะชอบครับ

สเต็กเนื้อสตริปลอยน์ เนื้อส่วนนี้ทำสเต็กได้อร่อยมาก ราคาดีด้วยครับ 430 บาท ได้เนื้อนำเข้าคุณภาพดี คุ้มสิครับ สั่งมาแบบมีเดียมแรร์ ความฉ่ำของเนื้อกำลังดี นุ่ม ติดมันนิดหน่อยไม่เสียอารมณ์มาก ทานกับเกลือ หรือ วาซาบิ ที่เสิร์ฟมาพร้อมกัน เข้ากันสุด ๆ มีตเลิฟเวอร์ต้องลอง 

เบอร์เกอร์หมู อันนี้มีเบอร์เกอร์เนื้อด้วยนะครับ แต่เพื่อนผมไม่ทานเนื้อกันหลายคน เลยจัดหมูมา เบอร์เกอร์ชิ้นใหญ่ดีครับ หนักเครื่อง เนื้อหมูมีความฉ่ำ เขากับตัวซอสเบอร์เกอร์ อร่อยอีกเช่นเคย

สเต็กหมู อันนี้ผมไม่แน่ใจว่าเป็นส่วนไหน แต่ตัวสเต็กนุ่มดีครับ ติดนิดเดียวตรงขอบ ๆ เหนียวไปนิด น่าจะเกี่ยวกับตอนย่าง ได้บอกทางร้านไปแล้วครับ

มิกซ์ฟรายด์ อันนี้ผมไม่แน่ใจชื่อ แต่มาจานใหญ่ดี ทานไป คุยกันไป จิบเบียร์ไป เพลินดีครับ เหมาะกับการสังสรรของกลุ่มเพื่อนกลุ่มใหญ่

คราฟท์เบียร์ของทางร้านก็มีสับเปลี่ยนหมุนเวียนกันไปเรื่อย ๆ ครับ มีคราฟท์เบียร์ของไทยให้ได้ลองด้วย